PLAVA LAGUNA d.d. Poreč, Rade Končara 12, OIB: 57444289760, koju po punomoći zastupa Donatela Fabris Klimić (punomoć broj: 01/16/2018/2 od 03.01.2018.) (Dalje u tekstu: Plava laguna)

I

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: partner)

(U nastavku također pojedinačno "Stranka" i zajedno "Stranke")

Sklopili su dana \_\_\_\_\_\_\_\_\_\_\_\_ ovaj:

UGOVOR O POVJERLJIVOSTI I ČUVANJU TAJNOSTI PODATAKA

I

Povjerljive informacije podrazumijevaju se sve informacije koje nisu dostupne javnosti, povjerljivi ili vlasnički podaci koji su otkriveni prije, tijekom ili poslije sklapanja ovog ugovora od strane bilo koje od Stranaka drugoj Stranci, bilo kojem povezanom društvu Plave lagune ili bilo kojem njihovim zaposleniku, direktoru, partneru, dioničaru, zastupniku, savjetniku (kolektivno "Predstavnici"), bilo da su objavljene usmeno ili u pisanom, elektroničkom ili nekom drugom obliku ili putem medija, te bez obzira da li su ili nisu označene ili na drugi način identificirane kao "povjerljive", uključujući, bez ograničenja:

(a) sve informacije koje se odnose na Stranke ili njihova povezana društva, ili na prošle, sadašnje ili buduće poslove njihovih kupaca, dobavljača ili ostalih trećih strana, uključujući, bez ograničenja, financije, podatke o kupcu, podatke dobavljača, proizvode, usluge, ugovore, planove, pregovore, organizacijsku strukturu i interne prakse, prognoze, prodaju i druge financijske rezultate, zapise i proračune te poslovne, marketinške, razvojne, prodajne i druge poslovne strategije;

(b) sve informacije koje nisu dostupne javnosti, povjerljivi ili vlasnički podaci o bilo kojoj trećoj strani koji su uključeni ili ugrađeni u bilo koju informaciju koju Plava laguna pruža Partneru ili bilo kojem njegovom predstavniku; te

(c) sve bilješke, analize, kompilacije, izvješća, prognoze, studije, uzorci, podaci, statistike, sažeci, tumačenja i ostali materijali ("Bilješke") pripremljeni od ili za Partnera ili bilo kojeg njegovog Predstavnika koji sadrže, temelje se, ili inače odražavaju, ili su izvedeni, u cijelosti ili djelomično, iz bilo koje Povjerljive informacije.

II

Partner se obvezuje da:

(a) sve povjerljive informacije čuva u tajnosti primjenom najmanje istog stupnja pažnje koji koristi za čuvanje tajnosti svojih vlastitih poslovnih tajni, vlasnički osjetljivih i povjerljivih informacija i koji ne smije biti niži od stupnja pažnje urednog rukovanja;

(b) svoje korištenje povjerljivih informacija ograniči na pružanje Usluga;

(c) pristup povjerljivim informacijama ograniči samo na one svoje zaposlenike ili zastupnike koji imaju izravnu i trenutnu potrebu za time, pri čemu se obvezuje voditi računa o tome da svi takvi zaposlenici odnosno zastupnici budu obvezani odredbama ovog ugovora te da ih se pridržavaju;

(d) povjerljive informacije ne daje niti prenosi trećima bez prethodne pisane suglasnosti Plave lagune

(e) ni na koji način ne sudjeluje u vlasništvu nad povjerljivim informacijama.

Osim u slučajevima koji su propisani primjenjivim zakonom, niti jedna Stranka ne smije dopustiti bilo kojem njezinom Predstavniku da otkrije bilo kojoj osobi ili subjektu:

(a) da su Povjerljive informacije stavljene na raspolaganje njoj ili bilo kojem njegovom Predstavniku ili da je bilo koji od njih pregledavao bilo koji dio Povjerljivih informacija; ili

(b) da razgovori ili pregovori između Stranaka u vezi s Povjerljivim informacijama, obavljanjem posla iz posebnog ugovora ili statusom ili sadržajem tih razgovora i pregovora mogu biti, bili su, ili jesu u tijeku.

III

Partner se nadalje obvezuje da ni jednu povjerljivu informaciju, kao ni dio nje neće kopirati niti reproducirati, bez prethodnog pisanog odobrenja Plave lagune.

IV

Plava laguna je suglasna s time da se uvjeti ovoga Ugovora ne primjenjuju na informacije koje:

(a) trenutno jesu ili naknadno postanu javno poznate bez povrede ovog Ugovora,

(b) su već u Partnerovom posjedu na datum sklapanja Ugovora, uz uvjet da ih je Partner stekao bez znanja o tome da se na njih primjenjuju odredbe nekog drugog ugovora o tajnosti podataka,

(c) u vrijeme razotkrivanja ili nakon toga postaju dostupni Partneru od izvora treće strane na osnovi koja nije povjerljive prirode, pod uvjetom da takvoj trećoj strani trenutno nije i nije bilo zabranjeno otkrivanje Povjerljivih informacija Partneru nikakvom obvezom prema Plavoj laguni;

(d) je Partner razvio ili razvija samostalno, što je utvrđeno dokumentarnim dokazima, bez upućivanja na Povjerljive informacije ili korištenja, u cijelosti ili djelomično, Povjerljivih informacija.

V

Svako otkrivanje povjerljivih informacija od strane Partnera ili bilo kojeg njegovog Predstavnika u skladu s primjenjivim zakonom ili valjanim nalogom nadležnog tijela podliježe uvjetima ovog članka. Prije takvog otkrivanja, Primatelj će poduzeti razumne napore kako bi:

(a) Stranu koja otkriva povjerljive informacije pravovremeno obavijestio pisanom obavijesti o takvom zahtjevu, te omogućio da zatraži o vlastitom trošku pravni lijek; te

(b) Strani koja otkriva povjerljive informacije pružio razumnu suradnju i pomoć, uz isključivi trošak Strane koja otkriva Povjerljive informacije, u suprotstavljanju takvom otkrivanju ili traženju zaštitnog naloga ili drugih ograničenja u otkrivanju.

Ako, nakon dostavljanja navedene obavijesti i pružanja pomoći, Partner ili bilo koji njegov Predstavnik i dalje podliježe nalogu za otkrivanje povjerljivih informacija, Partner ili osoba kojima je upućen takav nalog se obvezuje :

- da će otkriti ne više od onog dijela povjerljivih informacija koje takav nalog posebno zahtijeva od Partnera (ili odgovarajućeg Predstavnika), i

- da će po zahtjevu Plave lagune poduzeti razumne napore za dobivanje uvjerenja od nadležnog tijela da će se takvim povjerljivim informacijama pružiti povjerljivi tretman.

VI

Osim ako nije drugačije uređeno odredbama o povjerljivosti iz glavnog ugovora sklopljenog među ugovornim stranama koje imaju isti pravni učinak kao odredbe ovog Ugovora, obveza čuvanja tajnosti sadržana u ovom Ugovoru ostaje na snazi bez vremenskog ograničenja počevši od datuma prestanka glavnog ugovora ili, ako stranke nisu sklopile glavni ugovor, od datuma prestanka pregovora ili, ako ga nije moguće utvrditi, od datuma ovog Ugovora.

VII

Partner se obvezuje Plavoj laguni na zahtjev odmah vratiti ili uništiti sve povjerljive informacije u materijalnom obliku i njihove kopije.

Partner ipak ima pravo zadržati određene kopije ili zapise povjerljivih informacija u mjeri u kojoj je to propisano odredbama mjerodavnih zakona, podzakonskih akata ili Partnerovim internim politikama i pravilnicima, što uključuje sustave arhiviranja i procedure pohrane računalnih zapisa i datoteka s informatičkih sustava na podatkovne medije.

VIII

Niti Plava laguna niti bilo koji njezin Predstavnik:

(a) ne daju bilo kakvu izjavu ili jamstvo, izričito ili neizravno, o točnosti ili potpunosti povjerljivih informacija koje su otkrivene Partneru,

(b) niti će biti odgovorni Partneru ili bilo kojem njegovom Predstavniku u vezi s korištenjem ili temeljem korištenja bilo koje povjerljive informacije ili bilo kakvih pogrešaka u njima ili propusta iz njih (isključujući otkrivene povjerljive informacije koje su namjerno lažne).

IX

Ako je bilo koja odredba iz ovog ugovora bude proglašena ništavnom po bilo kojoj osnovi, Ugovor ostaje obvezujući i u cijelosti na snazi izuzev ništavne odredbe.

Ugovor vrijedi i obvezujući je za ugovorne strane i njihove slijednike i stjecatelje.

X

Ovaj ugovor je cjelovit sporazum između ugovornih strana u pogledu predmeta koji uređuje te sve njegove izmjene i dopune moraju biti sačinjene u pisanom obliku i potpisane od ugovornih strana.

Na ovaj ugovor primjenjuje se pravo Republike Hrvatske te su strane suglasne s isključivom nadležnosti sudova Republike Hrvatske.

Ugovor je sačinjen i dostavljen u dva primjerka, od kojih svaka stranka zadržava po jedan primjerak.

U znak prihvaćanja, Partner i Plava laguna potpisuju ovaj Ugovor putem svojih uredno ovlaštenih zastupnika na navedeni datum.

UGOVORNE STRANE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_